b'\n_START_ARTICLE_\nIndiana\n_START_SECTION_\nGeografija\n_START_PARAGRAPH_\nI\xc5\xa1 \xc5\xa1iaur\xc4\x97s Indiana ribojasi su Mi\xc4\x8digano e\xc5\xbeeru ir Mi\xc4\x8digano valstija, rytuose su Ohaju, \xc5\xa1iaur\xc4\x97je su Kentukio valstija, vakaruose su Ilinojumi. _NEWLINE_Indiana i\xc5\xa1 viso u\xc5\xbeima 92,896 km\xc2\xb2. \xc5\xa0iaurin\xc4\x97 Indianos dalis, kuri\xc4\x85 nuo centrin\xc4\x97s \xc5\xbeem\xc4\x97s \xc5\xabkio lygumos skiria Vaba\xc5\xa1o up\xc4\x97, turi daug e\xc5\xbeer\xc5\xb3. Pietin\xc4\x97je Indianos dalyje yra daug \xc5\xbeemum\xc5\xb3, \xc4\xaf kurias \xc4\xafsiterpia kalvos, sl\xc4\x97niai, siauri tarpekliai. Ten yra Vyandot\xc4\x97s kalkakmenio ola, Vakar\xc5\xb3 Badeno mineralin\xc4\x97s versm\xc4\x97s._NEWLINE_Valstijoje yra Indianos kop\xc5\xb3 nacionalinis parkas, einantis pagal Mi\xc4\x8digano e\xc5\xbeer\xc4\x85. Auk\xc5\xa1\xc4\x8diausias ta\xc5\xa1kas valstijoje yra Huserio kalva.\n_START_SECTION_\nEkonomika\n_START_PARAGRAPH_\nDid\xc5\xbei\xc4\x85j\xc4\x85 dal\xc4\xaf Indianos ekonomikos sudaro gamyba, trys ketvirtadaliai \xc5\xbeem\xc4\x97s naudojama \xc5\xbeem\xc4\x97s \xc5\xabkiui. Auginamos gr\xc5\xabdin\xc4\x97s kult\xc5\xabros, daugiausia kukur\xc5\xabzai, kvie\xc4\x8diai. Soj\xc5\xb3 pupel\xc4\x97s ir \xc5\xa1ienas yra viena i\xc5\xa1 svarbiausi\xc5\xb3 \xc5\xbeem\xc4\x97s \xc5\xabkio kult\xc5\xabr\xc5\xb3, taip pat auginamos \xc4\xafvairios dar\xc5\xbeov\xc4\x97s, bei vaisiai. Auginamos kiaul\xc4\x97s, galvijai. Nepaisant to, kad miest\xc5\xb3 populiacija lenkia kaimo, dauguma miest\xc5\xb3 yra svarb\xc5\xabs \xc5\xbeem\xc4\x97s \xc5\xabkiui._NEWLINE_Indianos valstija gamina plien\xc4\x85, gele\xc5\xbe\xc4\xaf, \xc4\xafvairius elektros prietaisus, tranporto \xc4\xafrang\xc4\x85, chemikalus, apdirba maisto produktus._NEWLINE_Valstijoje yra gausu nauding\xc5\xb3j\xc5\xb3 i\xc5\xa1kasen\xc5\xb3, toki\xc5\xb3 kaip anglis ar akmuo.'